CELEX: 62013FN0022
Language: da
Date: 2013-07-11 00:00:00
Title: Sag F-22/13: Sag anlagt den 11. juli 2013 — ZZ mod Kommissionen

5.10.2013   
            
            
               DA
            
            
               Den Europæiske Unions Tidende
            
            
               C 291/7
            
         Sag anlagt den 11. juli 2013 — ZZ mod Kommissionen
   (Sag F-22/13)
   2013/C 291/07
   Processprog: engelsk
   
      Parter
   
   
      Sagsøger: ZZ (ved advokat M. Pecyna)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af afgørelsen om afslag på at ansætte sagsøgeren med den begrundelse, at han ikke opfylder de adgangsbetingelser, der er fastsat i meddelelsen om udvælgelsesprøve EPSO/AD/207/11.
   
      Sagsøgerens påstande
   
   
               —
            
            
               Annullation af den af Unit B.2 i Europa-Kommissionens Generaldirektorat for Menneskelige Ressourcer og Sikkerhed trufne afgørelse af 26. september 2012 om afslag på at ansætte sagsøgeren i Kommissionen (ESTAT) fra reservelisten for udvælgelsesprøve EPSO/AD/207/11 og om tilføjelse af en kommentar til nævnte udvælgelsesprøves reserveliste, hvorefter Kommissionens generaldirektorater blev underrettet om, at sagsøgeren ikke opfyldte denne udvælgelsesprøves adgangsbetingelser.
            
         
               —
            
            
               Om fornødent annullation af afgørelsen truffet af direktøren for Europa-Kommissionens GD HR.D.2 om afslag på den klage af 25. februar 2013, der blev indgivet af ZZ (Nr. RI696/12).
            
         
               —
            
            
               Europa-Kommissionen tilpligtes at betale sagens omkostninger.